12.1.2022
DA
Den Europæiske Unions Tidende
C 15/55 Onsdag den 19. maj 2021
i denne henseende, at det er af største betydning, at arbejdstagerne i de sektorer, der er i fare for at forsvinde som følge af den grønne omstilling, omskoles; fremhæver værdien af en veletableret europæisk ekspertise inden for integration af energisystemet og opfordrer medlemsstaterne til at sætte pris på denne ekspertise og bidrage til at overføre den fra sektoren for fossile brændstoffer til et integreret energisystem, der er klimaneutralt; 48. fremhæver de følgende banebrydende procesinnovationer og -teknologier, der skal forbedres yderligere med henblik på en cirkulær økonomi, og en effektiv sektorintegrationsstrategi: a) højeffektiv stålproduktion baseret på vedvarende brint, som kombinerer genanvendelse af stål og jernproduktion i permanente forme, b) fjernvarme via underjordisk transport af overskydende varme, c) intelligent opladning og skift i transportform inden for transportsektoren, d) bæredygtig udskiftning af petrokemiske og agrokemiske produkter og de dertil knyttede processer, e) ny generation af batteriproduktion og — genanvendelse f) og væskenedkølingsteknologier til datacentre, der i væsentlig grad nedbringer energibehovet og overskudsvarme; 49. glæder sig over de initiativer, der er taget for de strategiske værdikæder; opfordrer til anerkendelse af vedvarende energiteknologier som en strategisk værdikæde og til oprettelse af en alliance til støtte for bestræbelserne på at opskalere disse teknologier samt et initiativ til forbedring af processen og energieffektiviteten; opfordrer Kommissionen til at sikre en gennemsigtig forvaltning af alle alliancer, herunder deltagelse af SMV'er, civilsamfundet, ikke-statslige organisationer og uafhængige eksperter, samtidig med at den geografiske mangfoldighed garanteres; o o 50.
o
pålægger sin formand at sende denne beslutning til Rådet og Kommissionen.